सरकारी कार्यालयों में जनकल्याणकारी योजनाओं को लागू करवाए प्रशासन
कैथल|राष्ट्रीय दलितमहिला आंदोलन के बैनर तले नेशनल काॅन्फेडेरेशन ऑफ दलित आदिवासी आर्गेनाइजेशन, नैकडोर, समाज सुधार समिति, मानव कल्याण महासंघ के पदाधिकारियों की एक बैठक लघुसचिवालय कैथल की पार्क में हुई। बैठक में सरकार की जन कल्याणकारी योजनाओं को लागू करवाने के लिए डीसी को ज्ञापन सौंपा।
प्रदेश संयोजक पिंकी पांचाल ने बताया कि कुछ समय पहले बेटी बचाओ-बेटी पढ़ाओ अभियान एवं बेटी जिंदाबाद के तहत ब्लॉक स्तर पर स्कूल, आंगनवाड़ी केंद्रों, स्कूल प्रबंधक समिति, स्वास्थ्य केंद्रों का दौरा किया। इन केंद्रों में काफी खामियां पाई गई। लोग जन कल्याणकारी योजनाओं से वंचित रह रहे हैं। इन असुविधाओं को पूरा करवाने के लिए संगठनों ने पहले भी संबंधित अधिकारियों को सूचित किया। लेकिन अभी तक कोई समाधान नहीं हुआ। राजकुमार मुन्नारेहड़ी ने कहा कि सरकार द्वारा चलाई गई प्रत्येक योजना पात्रों को सही समय पर मिलनी चाहिए। तभी सरकार का हर अभियान सफल होगा।
डीसी ने आश्वासन दिया कि जल्द ही सभी समस्याओं का समाधान निकाल लिया जाएगा। मौके पर लाडी बागड़ी, संजय ग्रोवर, महावीर, पिंकी, सुरेश टांक, राजकुमार सुरेश टांक उपस्थित थे।
hin_Deva hin_Deva hin_Deva hin_Deva